**A(z) mozgás- és táncterápiás szakember**

**szakirányú továbbképzés**

**A szakirányú továbbképzésben megszerezhető szakképzettség neve**

Mozgás- és táncterápiás szakember

**A képzési idő félévekben**

* 4 félév

**Munkaforma**

* Levelező

**Finanszírozási forma**

* önköltséges

**Az önköltség mértéke**

* 250.000 Ft/hallgató/félév

**A képzés gyakorisága**

Szorgalmi időszakban hetente péntek-szombat

**A felvétel feltételei**

1. Legalább alapképzésben (korábban főiskolai képzésben), az alábbi képzési területek valamelyikén szerzett oklevél:
   * bölcsészettudomány,
   * művészet,
   * pedagógusképzés,
   * sporttudomány,
   * társadalomtudomány,
   * orvos- és egészségtudomány,
   * művészetközvetítés.

ab) Egyéb képzési területen alapképzésben szerzett oklevél esetén további jelentkezési feltétel az alábbi képzési területek valamelyikén, mesterképzésben (korábban egyetemi szintű képzésben) szerzett oklevél:

* + bölcsészettudomány;
  + művészet,
  + pedagógusképzés,
  + sporttudomány,
  + orvos és egészségtudomány,
  + társadalomtudomány.

b) A felvétel további feltétele:

* Szakmai gyakorlatként egy 300 órás mozgás- és táncterápiás sajátélménycsoport elvégzése a European Association Dance Movement Therapy, illetve a Magyar Mozgás- és Táncterápiás Egyesület szakmai névsorán szereplő, e szervezetek által hitelesített szakembernél
* Motivációs beszélgetésen való részvétel és megfelelés

**A képzés célja**

A szakirányú továbbképzés célja olyan szakemberek képzése, akik a mozgás- és táncterápia elméletének, módszertanának és gyakorlati ismereteinek birtokában képesek a mozgás- és táncterápiás módszer és szemléletmód magas szintű, társadalmi- kulturális kontextust is tekintetbe vevő alkalmazására. A kiképzett mozgás- és táncterapeuta szakemberek kellő színvonalú pszichológiai, pszichiátriai, pszichoterápiás, gyógypedagógiai és művészeti szakismerettel, ugyanakkor megfelelő testtudati, táncos és mozgásos önismereti gyakorlattal is rendelkeznek. Képesek e tudásterületeket a mozgás- és táncterápiás szakma módszer-specifikus eszközrendszerével egybekapcsolni, személyesen integrálni, kreatívan alkalmazni, a csoportdinamikai folyamatokat alapvetően szabályozni, valamint a szakmai munkájuk társadalmi, kulturális kontextusát felelősen értelmezni.

**A végzett hallgatók a szükséges szupervizionált gyakorlat megszerzésével igényük esetén a Magyar Mozgás- és Táncterápiás Egyesület tagjaivá válva az egyesület szakemberlistájára felkerülhetnek. Ezáltal a European Association Dance Movement Therapy (EADMT) európai szakmai elismertségét is kivívhatják**. Az európai standardoknak megfelelő további folyamatos szakmai továbbképzésről, szupervíziós lehetőségekről a Magyar Mozgás- és Táncterápiás Egyesület, az EADMT tagjaként gondoskodik. A végzett hallgatók képessé válnak a hazai és nemzetközi mozgás- és táncterápiás egyesületi és szakmai munkába bekapcsolódni, az egyesületi életet saját tevékenységükkel és példájukkal megerősíteni, a szakmában módszer- specifikus kutatásokat végezni, mozgás- és táncterápiás szakmai tapasztalataikat a szélesebb közönséggel megosztani.

**A képzés során elsajátítandó kompetenciák**

A program elvégzésével a hallgatók a következő kompetenciákkal rendelkeznek:

**Tudás:**

* a hallgatók szert tesznek a mozgás- és táncterápiás tevékenység elméleti hátteréül szolgáló multidiszciplináris és módszer-specifikus tudásanyagra.
* a képzés során a pszichológiai, pszichiátriai, pszichoterápiás, gyógypedagógiai tudásanyag integrálódik a testtudattal, tánccal, művészi kreativitással, a táncterápia sajátosságaival, hatótényezőivel, történetével, alkalmazási területeivel kapcsolatos módszer-specifikus ismeretekkel és magával a PMT-módszertannal.
* a hallgatók áttekintést szereznek a mozgás- és táncterápiás szakmai munka etikai kereteiről, illetve ember- és fejlődésképéről, a test filozófiai/társadalomtudományi értelmezéseiről, a módszer- specifikus tudományos kutatás és szakdolgozatírás módszereiről.

**Képesség:**

* a végzett hallgatók megfelelő szintű önismerettel, testtudati érzékenységgel és csoportdinamikai reflektáltsággal rendelkeznek.
* különböző alkalmazási területeken is képesek megfigyelni, elemezni és kreatívan alakítani a mozgás- és táncterápiás folyamatokat;
* képesek önállóan értékelni a mozgás- és táncterápiás beavatkozás módjait, lehetőségeit, eszközeit, de fel tudják ismerni a kontraindikációkat, saját képzettségük és lehetőségeik határait is.
* a végzettek képességet szereznek a mozgás- és táncterápiás szakma hazai és nemzetközi fejleményeinek követésére, elméletének és gyakorlatának fejlesztésére és továbbadására.

**Attitűd:**

* a végzett hallgatók attitűdjét jellemzi az empatikus viszonyulás, az önreflexióra és mások megértésére irányuló igény, a kreativitás, a szociális és személyes nyitottság, a szabályozóképesség és határtartás, a saját kompetencia pontos érzékelése.

**Autonómia, felelősség:**

* A végzett hallgatók a mozgás- és táncterápiás szakemberi tevékenységet – alkalmazott tevékenységként – saját szakterületükhöz kötődve önállóan végezhetik, (például a pedagógusok, mentálhigiénés szakemberek vagy szociális munkások személyiség- és közösségfejlesztésként).
* Az egészségügy területén a klinikusi végzettséggel nem rendelkezők egészségügyi teamben olyan rezsim részeként dolgozhatnak kizárólag, amelyben klinikai szakpszichológus és/vagy pszichoterapeuta pszichológus és/vagy pszichoterapeuta szakorvos és/vagy pszichiáter szakorvos is részt vesz, folyamatos team-megbeszélést és szupervíziós hátteret biztosít.
* A klinikusi szupervízió egyfelől garanciát jelent a felszínre kerülő személyiség patológiák komplex, klinikust bevonó kezeléséhez. Másfelől a személyiségzavaros betegek komplex terápiás programjában a mozgás- és táncterápiás szakember tevékenysége fontos kiegészítő kezelési módszer, megsegítve a fent felsorolt klinikus szakemberek pszichoterápiás munkáját.

**Szakfelelős**

Dr. Vermes Katalin

**Beszámítás a gyógypedagógus-szakvizsgába**

A szakirányú továbbképzés a 49/2016. (11.30.) ELTE BGGYK Kari Tanács határozata alapján meghatározott feltételek teljesülése esetén beszámít a gyógypedagógus-szakvizsgába. (A részletes feltételek a kari honlapon elérhetőek.)

**A Mozgás és táncterápiás szakember szakirányú továbbképzési szak ismeretkörei**

**A szakirányú továbbképzés szakmai jellemzői, a szakképzettséghez vezető szakterületek és azok kreditaránya, amelyből a szak felépül:**

**Mozgás és táncterápiás szakember – alapozó képzési sáv: 39 kredit**

Pszichológia, pszichiátria, pszichodiagnosztika, patopszichológia, pszichoterápia, gyógypedagógia, egészséglélektani ismeretek, etika, kutatásmódszertan

**Mozgás és táncterápiás szakember – módszer-specifikus képzési sáv: 75 kredit**

**Kötelező: 71 kredit**

Szomatikus és testtudati gyakorlat, a pszichodinamikus mozgás- és táncterápia elmélete, a táncterápia története és megközelítésmódjai; pszichodinamikus mozgásmegfigyelés és csoportvezetés; Laban mozgásmegfigyelés, módszerspecifikus alkalmazási területek, testértelmezések a filozófiában és társadalomtudományokban, szupervízió, szakmai gyakorlat

**Szabadon választható:** 4 kredit

Testtudati módszerek

**Szakdolgozat/Portfólió:** 6 kredit”

**A felvételi eljárás díja**

* 7.000 Ft
* A jelentkezési díj befizetése átutalással lehetséges.
* Átutalással kapcsolatos adatok:
  + címzett: Eötvös Loránd Tudományegyetem
  + bankszámlaszám: 10032000-01426201-00000000
  + Az utaláskor a közleményben feltüntetendő adatok: KN1745/09, R940535000, jelentkező neve
  + Kérjük a közlemény pontos kitöltését. Hibás adatok megadása esetén az egyetem az összeget a feladónak visszautalja, így a szakirányú továbbképzésre a jelentkezést nem tudjuk elfogadni.
* Adott jelentkezési időszakban egyszer befizetett jelentkezési díjjal a jelentkező több különböző szakirányú továbbképzésre is jelentkezhet, azonban ebben az esetben a választott továbbképzésekre történő jelentkezéseit rangsorolnia kell. Egyszeri 7.000 Ft-os jelentkezési díj befizetésével azonban csak egy szakirányú továbbképzésre lehet felvételt nyerni.

**A jelentkezés módja**

* Jelentkezni a kari honlapról ([www.barczi.elte.hu](http://www.barczi.elte.hu)) letölthető jelentkezési lap kitöltésével lehet, amihez csatolni kell az alábbi mellékleteket:
* Legalább BA szintű diploma másolata (főiskolai vagy egyetemi végzettség) a következő képzési területek valamelyikén: bölcsészettudomány, művészet, pedagógusképzés, sporttudomány, társadalomtudomány, orvos- és egészségtudomány, művészetközvetítés.
* Önéletrajz
* Motivációs levél
* a 7.000 Ft-os jelentkezési díjbefizetéséről szóló igazolás (igazolás a banki átutalásról);
* amennyiben a jelentkezési díjról számlát igényel, a számlakérő nyilatkozatot is csatolni kell a jelentkezéséhez.
* A jelentkezést akkor tekintjük elfogadottnak, ha
  + valamennyi mellékletet hiánytalanul csatolták és
  + a megadott határidőig postai úton beérkezett.

**A jelentkezési lapot és annak mellékleteit az alábbi címre kell megküldeni:**ELTE Bárczi Gusztáv Gyógypedagógiai Kar Tanulmányi Hivatal, 1097 Budapest, Ecseri út 3.

További információ kérhető

e-mail: tovabbkepzo@barczi.elte.hu

telefon: +36 1/358-55-27

**Budapest, 2024.**